ΚΑΝΟΝΙΣΜΟΣ (ΕΟΚ) αριθ. 1897/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τροποποίηση και παρέκκλιση από τον κανονισμό (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεων στην αγορά του βουτύρου και της κρέμας γάλακτος

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 6 παράγραφος 6, την πρόταση της Επιτροπής (3), Εκτιμώντας: ότι ο κανονισμός (ΕΟΚ) αριθ. 985/68 (4), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (5), προβλέπει ότι, όσον αφορά το βούτυρο, τα μέτρα παρέμβασης εφαρμόζονται μόνο για το βούτυρο πρώτης ποιότητας στα κράτη μέλη 7 ότι το άρθρο 1 παράγραφος 3 του κανονισμού (ΕΟΚ) αριθ. 985/68 προβλέπει για το αλατισμένο βούτυρο που παρασκευάζεται από γλυκειά κορυφή και έχει ελάχιστη περιεκτικότητα σε βουτυρικά λίπη κατά βάρος 80 %, τη δυνατότητα να πωλείται στην παρέμβαση 7 ότι, λαμβάνοντας υπόψη την κατάσταση που επικρατεί στην αγορά του βουτύρου, και ιδίως τις δυσκολίες που αντιμετωπίζουν οι οργανισμοί παρέμβασης για να πωλήσουν το εν λόγω είδος βουτύρου στην κοινοτική ή την παγκόσμια αγορά, θα πρέπει να μην παρέχεται πλέον η δυνατότητα αυτή 7 ότι, ωστόσο, για να μπορέσει η εν λόγω βιομηχανία να προσαρμοσθεί στο νέο καθεστώς, ενδείκνυται να επιτραπεί, μεταβατικά, στα κράτη μέλη, στα οποία επί του παρόντος γίνεται χρήση της δυνατότητας αγοράς αλατισμένου βουτύρου, η αγορά στην παρέμβαση αυτού του βουτύρου μέχρι το τέλος της περιόδου 1988/89 7 ότι θα πρέπει, εξάλλου, να επιτραπεί η αγορά στην παρέμβαση του βουτύρου που παρασκευάζεται από γλυκειά κορυφή και το οποίο έχει ελάχιστη περιεκτικότητα κατά βάρος σε λιπαρές βουτυρικές ουσίες 82 %, ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 3 του κανονισμού (ΕΟΚ) αριθ. 985/68, το στοιχείο α) αντικαθίσταται από το ακόλουθο κείμενο: «α) να έχει την ακόλουθη σύνθεση και χαρακτηριστικά:αα) - να έχει ελάχιστη περιεκτικότητα σε βουτυρικά λίπη 82 % κατά βάρος, -να έχει μέγιστη περιεκτικότητα σε ύδωρ 16 % κατά βάρος, -να έχει παρασκευαστεί από όξινο ανθόγαλα, ήββ)-να έχει ελάχιστη περιεκτικότητα σε βουτυρικά λίπη 82 % κατά βάρος, -να έχει μέγιστη περιεκτικότητα σε ύδωρ 16 % κατά βάρος, -να έχει παρασκευαστεί από γλυκειά κορυφή.»

Άρθρο 2

Κατά παρέκκλιση από το άρθρο 1, κατά τη διάρκεια των περιόδων 1987/88 και 1988/89, στην Ιρλανδία και το Ηνωμένο Βασίλειο, οι οργανισμοί παρέμβασης εξουσιοδοτούνται να αγοράζουν επίσης βούτυρο που παρασκευάζεται από γλυκειά κορυφή και το οποίο έχει ελάχιστη περιεκτικότητα σε βουτυρικά λίπη 80 % κατά βάρος, μέγιστη περιεκτικότητα σε ύδωρ 16 % κατά βάρος και μέγιστη περιεκτικότητα σε αλάτι 2 % κατά βάρος.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987. Για το Συμβούλιο Ο Πρόεδρος K. E. TYGESEN

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 78 της 20. 3. 1987, σ. 1.

(3) ΕΕ αριθ. C 89 της 3. 4. 1987, σ. 47.

(4) ΕΕ αριθ. L 169 της 18. 7. 1968, σ. 1.

(5) ΕΕ αριθ. L 367 της 31. 12. 1985, σ. 5.